Woni běchu po měnjenju wjele připosłucharjow „wjeršk“ koncerta „Wočiń woči“ minjeny kónc tydźenja w Budyskim Kamjentnym domje: Jankahanka. Na Knize wobličow praja hudźbnicy: „Wutrobny dźak za přemóžacu podpěru sobotu!“ Zdobom su nam hnydom nowu dobru powěsć dali: „A dale dźe žno tutón kónc tydźenja: sobotu, 23.5.15 zhromadnje ze SerBeat w Pěskecach. Wjeselimy so na was!“
W 19 hodź. party pod hołym njebjom za započina, kaž zhonichu dźensa tež čitarjo Sakskich Nowin wot jich młodźinskeje redakcije pod nadpismom „Lěćo we wsy“. Zastup: dwaj euro.
Lěćo w měsće sym hižo pjatk tydźenja zahajił –
na łuce Alaunskeho parka w Drježdźanskim nowym měsće. (Mějach na měrniwym mostowym dnju wuwzačnje hižo po třoch wólny čas za priwatnu zabawu.) A kusk hudźby, wot někotrych live na gitarje, wot druhich z rekordera. „Jankahanka“ budu w bliskosći tutoho krasneho městna bórze hrać – w ramiku „Pisaneje republiki Noweho města“ 19. junija w 20.15 hodź. na Martina-Lutherowym naměsće.
Na woběmaj terminomaj so widźimy. So wě, zo tohorunja 11. julija na mjezynarodnym folklornym festiwalu w Chrósćicach a snadź w Smječkecach, hdźež nas wšěch 8. awgusta „White night open air“ wočakuje. Tak změjemy cyłe lěćow wjele wjesela z čłonami skupiny, kotřiž su: Max (drums), Symi (trumpet), Bobo (bass), Jan (keys), Pepik (vocal, guit). Nic jenož młodostni, ale z nimi wšitcy młodźi starši.
szl_Latn szl_Latn szl_Latn szl_Latn szl_Latn